CELEX: 62012TN0103
Language: el
Date: 2012-02-24 00:00:00
Title: Υπόθεση T-103/12: Προσφυγή-αγωγή της 24ης Φεβρουαρίου 2012 — T&L Sugars και Sidul Açúcares κατά Επιτροπής

26.5.2012   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 151/31
            
         Προσφυγή-αγωγή της 24ης Φεβρουαρίου 2012 — T&L Sugars και Sidul Açúcares κατά Επιτροπής
   (Υπόθεση T-103/12)
   2012/C 151/55
   Γλώσσα διαδικασίας: η αγγλική
   
      Διάδικοι
   
   
      Προσφεύγουσες/ενάγουσες: T&L Sugars Ltd (Λονδίνο, Ηνωμένο Βασίλειο) και Sidul Açúcares, Unipessoal Lda (Santa Iria de Azóia, Πορτογαλία) (εκπρόσωποι: D. Waelbroeck, δικηγόρος, και D. Slater, solicitor)
   
      Καθών/εναγόμενες: η Ευρωπαϊκή Επιτροπή και η Ευρωπαϊκή Ένωση, εκπροσωπούμενη από την Ευρωπαϊκή Επιτροπή
   
      Αιτήματα των προσφευγουσών-εναγουσών
   
   Οι προσφεύγουσες-ενάγουσες ζητούν από το Γενικό Δικαστήριο:
   
               —
            
            
               να κρίνει παραδεκτή και βάσιμη την παρούσα προσφυγή ακυρώσεως βάσει του άρθρου 263, παράγραφος 4, ΣΛΕΕ και/ή την ένσταση ελλείψεως νομιμότητας, προβληθείσα δυνάμει του άρθρου 277 ΣΛΕΕ, κατά των κανονισμών 1240/2011, 1308/2011, 1239/2011, 1281/2011, 1316/2011, 1384/2011, 27/2012 και 57/2012·
            
         
               —
            
            
               να ακυρώσει τον εκτελεστικό κανονισμό (ΕΕ) 1240/2011 της Επιτροπής, της 30ής Νοεμβρίου 2011, για τη θέσπιση έκτακτων μέτρων όσον αφορά τη διάθεση ζάχαρης και ισογλυκόζης εκτός ποσόστωσης στην αγορά της Ένωσης με μειωμένη εισφορά επί του πλεονάσματος κατά τη διάρκεια της περιόδου εμπορίας 2011/2012 (ΕΕ L 318, σ. 9)·
            
         
               —
            
            
               να ακυρώσει τον εκτελεστικό κανονισμό (ΕΕ) 1308/2011 της Επιτροπής, της 14ης Δεκεμβρίου 2011, για τον καθορισμό του συντελεστή κατανομής, την απόρριψη περαιτέρω αιτήσεων και τον τερματισμό της περιόδου υποβολής αιτήσεων για διαθέσιμες ποσότητες ζάχαρης εκτός ποσόστωσης που προβλέπεται να πωληθούν στην αγορά της Ένωσης με μειωμένη εισφορά επί του πλεονάσματος κατά τη διάρκεια της περιόδου εμπορίας 2011/2012 (ΕΕ L 332, σ. 8)·
            
         
               —
            
            
               να ακυρώσει τον εκτελεστικό κανονισμό (ΕΕ) 1239/2011 της Επιτροπής, της 30ής Νοεμβρίου 2011, σχετικά με την προκήρυξη διαρκούς διαγωνισμού για την περίοδο εμπορίας 2011/2012 για την εισαγωγή ζάχαρης του κωδικού ΣΟ 1701 με μειωμένο δασμό (ΕΕ L 318, σ. 4)·
            
         
               —
            
            
               να ακυρώσει τον εκτελεστικό κανονισμό (ΕΕ) 1281/2011 της Επιτροπής, της 8ης Δεκεμβρίου 2011, σχετικά με τον ελάχιστο δασμό που καθορίζεται κατόπιν του πρώτου επιμέρους διαγωνισμού στο πλαίσιο του διαγωνισμού που έχει προκηρυχθεί με τον εκτελεστικό κανονισμό (ΕΕ) 1239/2011 (ΕΕ L 327, σ. 60)·
            
         
               —
            
            
               να ακυρώσει τον εκτελεστικό κανονισμό (ΕΕ) 1316/2011 της Επιτροπής, της 15ης Δεκεμβρίου 2011, σχετικά με τον ελάχιστο δασμό που καθορίζεται κατόπιν του δεύτερου επιμέρους διαγωνισμού στο πλαίσιο του διαγωνισμού που έχει προκηρυχθεί με τον εκτελεστικό κανονισμό (ΕΕ) 1239/2011 (ΕΕ L 334, σ. 16)·
            
         
               —
            
            
               να ακυρώσει τον εκτελεστικό κανονισμό (ΕΕ) 1384/2011 της Επιτροπής, της 22ας Δεκεμβρίου 2011, σχετικά με τον ελάχιστο δασμό που καθορίζεται κατόπιν του τρίτου επιμέρους διαγωνισμού στο πλαίσιο του διαγωνισμού που έχει προκηρυχθεί με τον εκτελεστικό κανονισμό (ΕΕ) 1239/2011 (ΕΕ L 343, σ. 33)·
            
         
               —
            
            
               να ακυρώσει τον εκτελεστικό κανονισμό (ΕΕ) 27/2012 της Επιτροπής, της 12ης Ιανουαρίου 2012, σχετικά με τον ελάχιστο δασμό που καθορίζεται για τη ζάχαρη κατόπιν του τέταρτου επιμέρους διαγωνισμού στο πλαίσιο του διαγωνισμού που έχει προκηρυχθεί με τον εκτελεστικό κανονισμό (ΕΕ) 1239/2011 (ΕΕ L 9, σ. 12)· και
            
         
               —
            
            
               να ακυρώσει τον εκτελεστικό κανονισμό (ΕΕ) 57/2012 της Επιτροπής της 23ης Ιανουαρίου 2012, για την αναστολή του διαγωνισμού που προκηρύχθηκε με τον εκτελεστικό κανονισμό (ΕΕ) 1239/2011 (ΕΕ L 19, σ. 12)·
            
         
               —
            
            
               επικουρικώς, να κρίνει παραδεκτή και βάσιμη την ένσταση ελλείψεως νομιμότητας, προβληθείσα κατά των άρθρων 186, στοιχείο α' και 187 του κανονισμού 1234/2007 (1), να κρίνει τις εν λόγω νομοθετικές διατάξεις μη σύννομες και να ακυρώσει τους προσβαλλόμενους κανονισμούς, οι οποίοι βασίζονται άμεσα ή έμμεσα στις διατάξεις αυτές·
            
         
               —
            
            
               να υποχρεώσει την Ένωση, εκπροσωπούμενη από την Επιτροπή, να αποκαταστήσει οποιαδήποτε ζημία υπέστησαν οι προσφεύγουσες-ενάγουσες λόγω της μη τηρήσεως εκ μέρους της Επιτροπής των νομίμων υποχρεώσεών της, και να καθορίσει το ύψος της αποζημιώσεως αυτής ώστε να αντισταθμίζει τη ζημία την οποία υπέστησαν οι προσφεύγουσες-ενάγουσες μεταξύ 1ης Απριλίου 2011 και 29ης Ιανουαρίου 2012 στο ποσό των 87 399 257 ευρώ, στο οποίο να προστεθούν όλες οι ζημίες τις οποίες εξακολουθούν να υφίστανται οι προσφεύγουσες-ενάγουσες μετά την ημερομηνία αυτή ή οποιοδήποτε άλλο ποσό για τη ζημία που έχουν υποστεί ή πρόκειται να υποστούν οι προσφεύγουσες-ενάγουσες και την οποία θα αποδείξουν κατά τη διάρκεια της παρούσας διαδικασίας, με σκοπό ιδιαίτερα να ληφθεί υπόψη οποιαδήποτε μελλοντική ζημία·
            
         
               —
            
            
               να επιδικάσει τόκους επί του πληρωτέου ποσού από την ημερομηνία της αποφάσεως του Γενικού Δικαστηρίου μέχρι την πραγματική καταβολή, βάσει του επιτοκίου που θα έχει καθορίσει κατά την ημερομηνία αυτή η Ευρωπαϊκή Κεντρική Τράπεζα για τις κύριες πράξεις αναχρηματοδοτήσεως, προσαυξημένου κατά δύο εκατοστιαίες μονάδες, ή βάσει οποιουδήποτε άλλου επιτοκίου κριθεί εύλογο από το Γενικό Δικαστήριο·
            
         
               —
            
            
               να καταδικάσει την Επιτροπή στα δικαστικά έξοδα.
            
         
      Λόγοι και κύρια επιχειρήματα
   
   Προς στήριξη της προσφυγής-αγωγής τους, οι προσφεύγουσες-ενάγουσες προβάλλουν έξι λόγους.
   
               1)
            
            
               Πρώτος λόγος, αντλούμενος από παραβίαση της αρχής της απαγορεύσεως των διακρίσεων, εφόσον τα προσβαλλόμενα μέτρα προκαλούν δυσμενή διάκριση σε βάρος των εργοστασίων παραγωγής ζάχαρης υπέρ των μεταποιητικών επιχειρήσεων ζαχαρότευτλων.
            
         
               2)
            
            
               Δεύτερος λόγος, αντλούμενος από παράβαση του κανονισμού 1234/2007 και έλλειψη προσήκουσας νομικής βάσης, διότι η καθής-εναγόμενη δεν διαθέτει εξουσία αυξήσεως των ποσοστώσεων και υποχρεούται να επιβάλει υψηλές και αποτρεπτικές εισφορές για τη διάθεση της εκτός ποσόστωσης ζάχαρης στην αγορά, και δεν διαθέτει ούτε εξουσιοδότηση ή εξουσία να επιβάλει τέτοιου είδους μέτρα, όπερ ουδέποτε προβλέφθηκε με τη βασική νομοθεσία.
            
         
               3)
            
            
               Τρίτος λόγος, αντλούμενος από παραβίαση της αρχής της ασφάλειας δικαίου, καθόσον ο κανονισμός 1239/2011 και οι εκτελεστικοί κανονισμοί του δημιούργησαν ένα σύστημα εντός του οποίου οι τελωνειακοί δασμοί δεν είναι προβλέψιμοι και δεν καθορίζονται με την εφαρμογή συνεκτικών και αντικειμενικών κριτηρίων, αλλά καθορίζονται με την αντικειμενική βούληση καταβολής δασμών, ασχέτως των εισαγομένων προϊόντων.
            
         
               4)
            
            
               Τέταρτος λόγος, αντλούμενος από παραβίαση της αρχής της αναλογικότητας, καθόσον η καθής-εναγόμενη μπορούσε ευκόλως να λάβει λιγότερο περιοριστικά μέτρα, τα οποία δεν θα λαμβάνονταν αποκλειστικώς σε βάρος των εργοστασίων ραφιναρίσματος που εισάγουν τη ζάχαρη.
            
         
               5)
            
            
               Πέμπτος λόγος, αντλούμενος από παραβίαση της δικαιολογημένης εμπιστοσύνης, καθόσον η καθής-εναγόμενη δεν ανταποκρίθηκε στις νόμιμες προσδοκίες των προσφευγουσών-εναγουσών να τύχουν ισόρροπης, δίκαιης και άνευ διακρίσεων μεταχειρίσεως.
            
         
               6)
            
            
               Έκτος λόγος, αντλούμενος από παραβίαση των αρχών της επιμέλειας και της χρηστής διοικήσεως, καθόσον η καθής-εναγόμενη, καταρχάς, παρέλειψε εντελώς να ενεργήσει, παρά τις επανειλημμένες προειδοποιήσεις περί διαταραχών στην αγορά, κατόπιν έλαβε προδήλως απρόσφορα μέτρα προς αντιμετώπιση των εν λόγω διαταραχών και, με τον τρόπο αυτό, ανέτρεψε την ισορροπία την οποία είχε επιτύχει το Συμβούλιο μεταξύ εγχώριων παραγωγών και εργοστασίων ραφιναρίσματος που εισάγουν τη ζάχαρη.
            
         Για την ακύρωση του κανονισμού 57/2012, οι προσφεύγουσες-ενάγουσες προβάλλουν μόνον τον πρώτο, τον τέταρτο και τον έβδομο λόγο.
   Επικουρικώς, οι προσφεύγουσες-ενάγουσες προβάλλουν τους προπαρατεθέντες λόγους κατά του κανονισμού 1239/2011 και του κανονισμού 1308/2011, προς στήριξη της ελλείψεως νομιμότητας των κανονισμών αυτών, δυνάμει του άρθρου 277 ΣΛΕΕ. Στην περίπτωση κατά την οποία το Γενικό Δικαστήριο απορρίψει τους λόγους αυτούς ακυρώσεως, οι προσφεύγουσες-ενάγουσες προβάλλουν επίσης την έλλειψη νομιμότητας, δυνάμει του άρθρου 277 ΣΛΕΕ, του άρθρου 186, στοιχείο α', και του άρθρου 187 του κανονισμού 1234/2007, που αποτελούν τη νομική βάση των προσβαλλόμενων κανονισμών, και ζητούν την ακύρωση των διατάξεων αυτών, καθώς και των προσβαλλόμενων κανονισμών.
   
      (1)  Κανονισμός (ΕΚ) 1234/2007 του Συμβουλίου, της 22ας Οκτωβρίου 2007, για τη θέσπιση κοινής οργάνωσης των γεωργικών αγορών και ειδικών διατάξεων για ορισμένα γεωργικά προϊόντα (Ενιαίος κανονισμός ΚΟΑ) (ΕΕ L 299, σ. 1).